《飞花行赠马衢州》
宋代·戴表元

山上风花山下飞，花飞欲尽山翁归。
归来亦自忘行迹，但觉满地红依依。
余花更惜随春去，溪上游人山下路。
恋家渔父断来踪，难老刘郎记前度。
花开花落春风前，我昔与翁同少年。
祗今鹤去但华表，何处鸟啼悲杜鹃。
游人自游春自暮，从翁问花花不语。
且当向花日日醉，醉倒花前学花舞。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》